Dohoda o hmotnej zodpovednosti za hodnoty zverené
			na vyúčtovanie (1) 
Zamestnávateľ:	ABC, s.r.o., Ružová ul. č. 10, 010 01 Žilina, IČO: 12345678,
		zastúpený Ing. Vladimírom Milučkým, konateľom
Zamestnanec:	Ján Hladký, bytom Hlinská ul. č. 2, 010 01 Žilina
uzavierajú podľa ustanovení Zákonníka práce túto
dohodu o hmotnej zodpovednosti
1.	Zamestnanec preberá hmotnú zodpovednosť za finančnú hotovosť 500 eur (slovom päťsto eur), prevzatú dňa 1. 8. 2022 v pokladni zamestnávateľa, účelovo viazanú ako zálohu na drobný nákup, ktorú je povinný vyúčtovať v zmysle pokynov pre obeh účtovných dokladov. 
2.	Zamestnanec sa zaväzuje zo svojej strany vykonať všetko, aby zabránil strate alebo poškodeniu zverených hotovostí a vykonať všetky predpísané opatrenia k ich uschovaniu a zabezpečeniu. Ak hrozí vznik škody, pracovník je povinný na ňu neodkladne upozorniť svojho nadriadeného. 
3.	Zamestnávateľ sa zaväzuje, že zaistí zamestnancovi také podmienky, aby si mohol riadne plniť úlohy bez ohrozenia zdravia a majetku. Ak zamestnávateľ zistí vady, je povinný vykonať opatrenia k náprave. Ak zamestnanec zistí, že nemá vytvorené potrebné podmienky, je povinný oznámiť vadu svojmu nadriadenému. 
4.	Za pokladničný schodok vzniknutý na zverených hodnotách zodpovedá zamestnanec. Zamestnanec sa zbaví zodpovednosti celkom v prípade, ak pokladničný schodok vznikol bez jeho zavinenia. 
5.	Zamestnanec, ktorý zodpovedá za pokladničný schodok, je povinný nahradiť tento v plnej výške. 
6.	Zamestnanec a zamestnávateľ prehlasujú, že v deň podpísania tejto dohody nie sú vady, ktoré by zabraňovali riadnemu plneniu pracovných úloh. 
7.	Zamestnanec je povinný pri používaní prevzatej finančnej hotovosti riadiť sa ustanoveniami ZP. 
8.	Zamestnanec potvrdzuje, že je oboznámený s predpismi, potrebnými pre riadny výkon pracovnej úlohy, ako aj s predpismi o svojej hmotnej zodpovednosti. Zároveň sa zamestnanec zaväzuje príslušné predpisy dodržiavať a postupy týkajúce sa bezpečnosti pri manipulácii a úschove s hotovosťami zachovávať v tajnosti. 
9.	Táto dohoda zanikne po vykonaní konečného vyúčtovania za prevzatú hotovosť. 
10.	Dohoda bola vyhotovená v dvoch exemplároch, z ktorých jeden obdržal zamestnanec a druhý zamestnávateľ.
Žilina 1. 8. 2022